Små (ca. 3 mm), avlange, mørke palpebiller, brystskjoldet og dekkvingene tydelig skilt ved en innskjæring. Kroppen er mørkbrun til svart med litt grønnlig metallglans, fint hårete. Hodet er bredt med små, runde fasettøyne. Palpene (munnfølerne) er mye lengre enn antennene. Brystskjoldet (pronotum) er kantete med en midtfure. Dekkvingene er tett punkterte og har litt opphøyde lengderibber. Beina er foholdsvis korte med fire-leddete føtter, rødlige.